Viljo Suokas (poliitikko)

Viljo Suokas (13. toukokuuta 1925 Metsäpirtti – 7. kesäkuuta 2012 Kauhajoki) oli suomalainen maanviljelijä ja poliitikko. Suokas oli kansanedustaja vuosina 1970–1975. Hänet valittiin eduskuntaan Suomen maaseudun puolueen listalta Vaasan läänin vaalipiiristä vaaleissa 1970 ja 1972. Lokakuussa 1972 Suokas siirtyi Suomen kansan yhtenäisyyden puolueen eduskuntaryhmään.

Kansakoulun käynyt Suokas asui Kauhajoella. Hän työskenteli maanviljelijänä, Kokon sähköyhtymän isännöitsijänä 1959–1966, Suomen maaseudun puolueen Etelä-Pohjanmaan piirisihteerinä 1964–1967 sekä Kokon salaojakone -yhtymän toimitusjohtajana. Suokas kuului Kauhajoen kunnanvaltuustoon ja -hallitukseen.

Suokas oli naimisissa vuodesta 1948 lähtien kauhajokisen Eeva Kyllikki Tasangon kanssa ja heillä oli viisi lasta.

Lähteet
 

Kansanedustajat
Suomen maaseudun puolueen poliitikot
Suomen kansan yhtenäisyyden puolueen poliitikot
Kauhajoen kaupunginvaltuutetut
Vaasan vaalipiiri
Vuonna 1925 syntyneet
Vuonna 2012 kuolleet